Maina a mafelo ke maina a dilo tša tlhago goba tša maitirelo tše di lego mo lefaseng. Dilo tše di ka ba di dula batho goba di sa dule batho.
Maina a mafelo ao a welago mebušong ya selegae a akaretša mebila, meago ya mmasepala, diphaka le mabitla, le meago ya praebete. Maina a mafelo ao a welago mebušong ya bosetšhaba a akaretša ditoropo, meets ya toropong, mafelo a bodulo, dikantoro tša poso, diteišene, maemafofane, maemakepe, ditsela tša maphefo, mmogo le dilo tša tlhago bjalo ka dithaba, meedi, dinoka, dihlakahlaka, diphaka tša bosetšhaba.
Ke mang yo a ka dirago kgopelo yo dumelela leina: dikgoro ka moka tša mmušo, makgotlaselegae, Kantoro ya Poso ya Afrika Borwa , bahlabolli ba meago goba mang le mang.
Nyaka foromo ya kgopelo go Khansele ya Afrika Borwa ya Maina goba ofisi ya khansele ye mo profenseng.
polelo yeo leina le tšwago go yona tlholego le tlhalošo ya leina leo ge o di tseba selo seo se tlogo fiwa leina le le šišinywago, mohlala kantoro ya poso goba seteišene sa terene selete goba profense yeo selo seo se lego go yona selo seo se bokgole bjo bokae go tloga toropong ya kgauswi goba kantorong ya masetrata wa kgauswi.
Romela mmepe wa bogolo bja A4.
Efa leina la motho yo a tlilego ka tšhišinyo ya leina le leswa.
Romela foromo ya kgopelo Mošate goba Lekgotlataolo la Selegae gore e saenelwe goba e tempiwe.
Romela foromo ye e tladitšwego go Khansele ya Afrika Borwa ya Miana, Kgoro ya Bokgabo le Setšo.
Kgopelo e emelwa tekano ya dikgwedi tše nne.
Tirelo ye ga e lefelwe.